Deg ixef wis sin negga taseleḍt tamsislit i wawalen-a, taseleḍt-agi d tin i aɣ-disebgnen kra n yeswiren i deg ttemgaradent tmeslayin n teqbaylit am tegnaɣri, abeddel n teɣra, abeddel n kra n tergalin am [ḍ] yettuɣal d [ṭ], [l] yesɛa ugar n temḍawit [j], [lr͡], [lʒ͡ ], rnu ɣer waya targalt (ǧ) yettunḥsab d tamḍawit n (j), ɣef aya di kra n temnaḍin (j) yettwanṭaq d (ǧ) ma yella di kra n tantaliyin nniḍen neger tamawat d akken nnufa-d aɣelluy n tergalt n ufeggag (d) di tantala n tmaziɣt n lmerruk, deg umedya agenduz i yuɣalen agennuz, akken i nettwali imesli azenziɣ [ɤ] i yettwanṭaqen di teqbaylit yettuɣal d [g] d anaggaɣ di tantaliyin n tmaziɣt d temzabit.